钦定古今图书集成/历象汇编/庶征典/第109卷 > 金
## 钦定古今图书集成/历象汇编/庶征典/第109卷 > 金

### 太宗天会六年冬移懒路饥

按《金史太宗本纪》。不载。　“按《五行志》”云云。

天会十年，饥。

按《金史太宗本纪》不载。　按《五行志》：“十年冬，移懒、曷
懒等路饥。”

### 熙宗皇统二年大熟熙河路饥

按《金史熙宗本纪》不载。　按《五行志》：“皇统二年，大熟，
熙河路饥。秋，燕西、东二京、河东、河北、山东、汴、平州大
熟。”

### 世宗大定三年饥

按《金史世宗本纪》：大定三年二月“庚午，上谓宰臣曰：
‘滦州饥民流散逐食，甚可矜恤，移于山西富民赡济，
仍于道路计口给食。四月乙酉，赈山西路猛安谋克
贫民，给六十日粮’。”

大定四年，有《年》。

按《金史世宗本纪》：“大定四年，是岁，大有年。”

大定十二年，饥。

按《金史世宗本纪》：十二年五月“甲戌，命赈山东东路
胡剌温猛安民饥。”

大定十七年，饥。

按《金史世宗本纪》：十七年三月辛亥，诏免河北、山东、
陕西、河东、西京、辽东等十路去年被旱蝗租税，赈东
京婆速、曷速馆三路。“乙丑，尚书省奏，三路之粟不能
周给。上曰：朕尝语卿等，遇丰年即广籴以备凶歉。卿
等皆言天下仓廪盈溢，今赈济乃云不给，自古帝王
皆以蓄积为国家长计，朕之积粟岂欲独用之耶今
既不给，可于邻道取之以济。自今预备，当以为常。”
大定二十年，饥

按《金史世宗本纪》：二十年三月，“上初闻蓟、平、滦等民
乏食，命有司发粟粜之，贫不能籴者贷之。有司以贷
贫民恐不能偿，止贷有户籍者。上至长春宫闻之，更
遣人阅实赈贷，以监察御史石抹元礼、郑大卿不纠
举，各笞四十，前所遣官皆论罪。”

### 章宗明昌三年饥

按《金史章宗本纪》：明昌三年六月“乙丑，有司言河州灾伤，民乏食，而租税有未输。诏免之。谕户部，可预给
百官冬季俸，令就仓以时直粜与贫民，秋成各以其
资籴之，其所得必多矣，而上下便之。其承应人不愿
者听。秋七月戊寅，敕尚书省曰：‘饥民如至辽东，恐难
遽得食，必有饥死者。其令散粮官问其所欲居止，给’”
以文书，命随处官长计口分散，令富者出粟养之，限
以两月，其粟充秋税之数。

明昌四年，有年，河州饥。

按《金史章宗本纪》：“四年四月丁巳，赈河州饥。是岁，
大有年。”

### 泰和四年饥

按《金史章宗本纪》：泰和四年十二月“辛丑，敕陕西、河
南饥民所鬻男女，官为赎之。”

### 卫绍王大安二年饥

按《金史卫绍王本纪》：“大安二年，岁大饥。”

### 崇庆元年饥

按《金史卫绍王本纪》：“崇庆元年五月，河东、陕西大饥，
斗米钱数千，流莩满野。”

### 至宁元年饥

按：《金史卫绍王本纪》：“至宁元年正月，赈河东陕西饥。